**Óraterv**

SZITAKÖTŐ 39. sz. : Lemerült. 12-14. oldal;

Barátok (Vajda Lajos képei)24-25. oldal;

 Zenergia 20-21. oldal;

A napelemektől a Napistennőkig 32-34. oldal

**A pedagógus neve:** Szepesiné Máhli Anikó

**Műveltségi terüle**t: magyar nyelv és irodalom

**Tantárgy:** magyar irodalom

**Osztály:** 7.b

**Az óra témája:** „Törekedjél ismeretekre!”

**Az óra cél- és feladatrendszere:** Korábbi ismeretek felelevenítése. Új ismeretek memorizálása, önálló, ill. csoportos szövegfeldolgozás, szómagyarázat. Lényegkiemelés, véleményalkotás, szóbeli kommunikáció fejlesztése. Esztétikai élmény nyújtása. Önismeret, szabálykövető magatartás fejlesztése a csoportmunka során.

**Az óra didaktikai feladatai:** Motiváció, képességfejlesztés**,** új ismeretek feldolgozása, összefüggések felismerése.

**Tantárgyi kapcsolatok:** biológia, fizika, kémia, ének-zene, rajz és vizuális kultúra

**Felhasznált források**: Irodalom 7. (OFI, 2013) Szitakötő (a kíváncsi gyerekek folyóirata) 2017-3(Liget Műhely Alapítvány)

|  |  |  |  |
| --- | --- | --- | --- |
| **Időkeret** | **Az óra menete** | **Nevelési-oktatási stratégia** | **Megjegyzések** |
| **Módszerek** | **Tanulói munkaformák** | **Eszközök** |
| 5 perc | **Törekedjél ismeretekre!****Bevezetés, csoportalakítás** | Tanári felolvasásMotiváció, Feladatok kiosztása és megbeszélése | csoportmunka (4-5 fős heterogén csoportok) | Szitakötő c. folyóirat 39. szám minden tanuló részére | Tk. 27. o. Kölcsey: Parainesis: A művelődésrőlA feldolgozásra kiválasztott szövegek:LemerültA napelemektől a NapistennőkigZenergiaBarátok (Vajda Lajos képei) |
| 10 perc | **A kiválasztott szövegek elolvasása** | Az olvasmányok kijelölése | egyéni olvasás | Szitakötő kijelölt olvasmányai | A kérdések, feladatok csoportonként külön lapon. |
| 10 perc | **Az ismeretterjesztő szövegek csoportos feldolgozása előzetes szempontok alapján** | Kérdések, feladatok ismertetése, magyarázat | csoportos megbeszélés, jegyzetelés, szómagyarázatok  | feladatlap | Közös megfigyelési szempont:*Kölcsey mire csodálkozna rá leginkább az általatok olvasottakból?* |
| 12 perc | **A tanulócsoportok ismertetik megoldásaikat** | Tanulói kiselőadások, ismertetők, szemléltetés | A csoportok szóvivői ismertetik munkáikat. |  | Vajda Lajos Barátság c. képe a táblán. |
| 4 perc | **A megoldások értékelése** | szóbeli értékelés | Gondolattérkép készítése, középpontban az ENERGIA, ERŐ. | csomagolópapír, színes filctollak | Órai munka értékelése, pozitívumok kiemelése. |
| 3 perc | **Összegzés****Házi feladat** | tanári felolvasás |  | figyelemfelhívás a pályázatra a hátlapon | Szerencsekavics c. vers (35. o.)Nektek mi ad energiát, erőt? Van-e hasonló tárgy, kabala vagy valamilyen tevékenység, ami feltölt? Írjatok róla rövid fogalmazást vagy akár verset! |

Melléklet: Feladatlapok I- IV

**Feladatlap I.**

SZITAKÖTŐ: Lemerült

12-14. oldal

1. Kölcsey mire csodálkozna rá leginkább az általatok olvasottakból?
2. Mit tudtok a telefon történetéről?
3. Melyik tantárgyhoz kapcsolódik szerintetek az olvasmányotok tartalma?
4. Mi okozott nehézséget, mit kellett többször elolvasni? Tudjátok-e, hány volt feszültséget juttat a töltő a telefonotokba? Ha nem, otthon nézzétek meg!

**Feladatlap II.**

SZITAKÖTŐ: Barátok (Vajda Lajos képei)

24-25. oldal

1. Kölcsey mire csodálkozna rá leginkább az általatok olvasottakból, látottakból?
2. Mi a különlegessége a képnek? Keressétek meg, mi ennek a stílusnak a neve!
3. Milyen jelképek találhatók a képen?
4. Hogyan nevezték magukat a festőtársak? Hogyan jellemeznétek a barátságukat?

**Feladatlap III.**

SZITAKÖTŐ: Zenergia

20-21. oldal

1. Kölcsey mire csodálkozna rá leginkább az általatok olvasottakból?
2. Mikor, hogyan ismerkedett meg az ember a zenével!
3. Miért energiaforrás számunkra a zene?
4. Osszátok meg egymással, mi a kedvenc zenétek!

**Feladatlap IV.**

SZITAKÖTŐ: A napelemektől a Napistennőkig

32-34. oldal

1. Kölcsey mire csodálkozna rá leginkább az általatok olvasottakból?
2. Mi köze a napelemnek a műholdakhoz?
3. Ki volt Ikarosz?
4. Miért különleges a kínai és a japán Napisten?